EkBass/fiwiki-20250220-pages-articles huggingface dataset:
Lights Out (UFOn albumi)

Lights Out on brittiläisen hard rock -yhtye UFOn kuudes studioalbumi, joka julkaistiin vuonna 7 toukokuussa 1977. Albumi sai julkaisuaikanaan paljon positiivista palautetta niin kriitikoilta kuin ostavalta yleisöltä, ja se sisältää yhtyeen tunnetuimpia kappaleita, kuten sen nimikappaleen sekä balladimaisen ”Love to Loven”. Albumista julkaistiin vuonna 2008 uusintapainos, jossa on itse albumin lisäksi neljä albumin kappaletta liveversioina. Kappale ”Alone Again Or” on lainakappale Love -yhtyeen albumilta Forever Changes vuodelta 1967. Rockiin ja metallimusiikkiin keskittynyt Kerrang!-lehti listasi Lights Outin sijalle 28 listatessaan kaikkien aikojen sata parasta heavy metal -albumia. == Kappaleet == A-puoli # # # # B-puoli # * # # # Vuoden 2008 painoksen bonuskappaleet # * # # # == Kokoonpano == * Phil Mogg - laulu * Michael Schenker - kitara * Paul Raymond - rytmikitara, kosketinsoittimet * Pete Way - bassokitara * Andy Parker - rumpali == Arvostelut == * Allmusic: Allmusic review == Lähteet == Luokka:Vuoden 1977 albumit Luokka:UFOn albumit
Sykloheptanoni

Sykloheptanoni eli suberoni (C7H12O) on alifaattisiin rengasrakenteisiin ketoneihin kuuluva orgaaninen yhdiste. Yhdistettä voidaan käyttää muun muassa lääkeaineiden valmistukseen. ==Ominaisuudet== Huoneenlämpötilassa sykloheptanoni on väritöntä nestettä. Yhdiste on veteen liukenematonta, mutta liukenee usesiin orgaanisiin liuottimiin kuten etanoliin ja dietyylieetteriin. ==Valmistus ja käyttö== Teollisesti sykloheptanonia valmistetaan suberiinihaposta tai sen estereistä suberaateista kaasufaasissa. Reaktio tapahtuu 400-450 °C:n lämpötilassa sinkkioksidilla tai ceriumoksidilla seostetun alumiinioksidin toimiessa katalyyttinä. Yhdistettä voidaan valmistaa myös sykloheksanonin ja diatsometaanin välisellä reaktiolla tai lähtemällä sykloheksanolista. :475px Sykloheptanonia käytetään valmistettaessa muita orgaanisia yhdisteitä. Siitä valmistetaan muun muassa lääkkeenä käytettävää bensyklaania ja pimeliinihappoa. ==Lähteet== == Aiheesta muualla == Luokka:Ketonit
Zhongwei

Zhongwei () on prefektuuritason kaupunki Kiinan Ningxian hui-kansan autonomisen alueen keskilänsiosassa. Kaupungin pinta-ala on 17 447,61 neliökilometriä ja väkiluku noin 1,08 miljoonaa (vuonna 2010). Kaupungin keskusta sijaitsee linnuntietä noin 140 kilometriä autonomisen alueen pääkaupunki Yinchuanista lounaaseen. Kaupunki rajoittuu pohjoisessa Alxan liittoon, idässä Wuzhongin, etelässä Guyuanin, sekä lännessä Baiyinin prefektuuritason kaupunkeihin. == Hallinnollinen jako == Piirikuntatasolla kaupunki jaetaan yhteen kaupunkipiiriin ja kahteen piirikuntaan. # Nimi Kiinan kirjoitusmerkit Pinyin Väkiluku (2010) Pinta-ala (km²) 1 Shapotou (kaupunkipiiri) 沙坡头区 Shāpōtóu Qū 378 606 6876,1 2 Zhongning 中宁县 Zhōngníng Xiàn 312 921 4191,6 3 Haiyuan 海原县 Hǎiyuán Xiàn 389 305 6373,9 == Galleria == Kuva:Zhongwei IGP4690.jpg|Rumputorni Zhongweissa. Kuva:Zhongwei Railway Station (20151229080227).jpg|Zhongwein rautatieasema. Kuva:IGP4703Zhongwei Temple Gaomiao.jpg|Temppeli Zhongweissa. Kuva:Shapotou.jpg|Maisemaa Shapotoun kaupunkipiirissä. == Lähteet == == Aiheesta muualla == * Travelchinaguide.com: Zhongwei Travel Guide Luokka:Ningxian kaupungit Luokka:Ningxian prefektuurit
Megalyn Echikunwoke

Megalyn Ann Echikunwoke (s. 28. toukokuuta 1983 Spokane, Washington) on yhdysvaltalainen elokuva- ja televisionäyttelijä. Hänen tunnetuimmat roolinsa ovat kuolemansyyntutkija Tara Price rikossarjassa C.S.I. Miami sekä Isabelle Tyler sarjassa 4400. Hänellä on lisäksi ollut lukuisia rooleja sarjoissa, kuten Veronica Mars, 70’s Show, 90210 ja Arrow. Echikunwoke on myös ollut aktiivinen politiikassa. == Filmografia == Elokuvat Vuosi Elokuva Rooli 1999 Funny Valentines Lauren 2006 Camjackers Sista Strada Cast 2008 Fix Carmen 2008 Who Do You Love? Ivy Mills 2011 Damsels in Distress Rose 2013 A Good Day to Die Hard Kaunis reportteri 2014 Electric Slide Jean 2018 Step Sisters Jamilah Televisio Vuosi Sarja Rooli Huomioita 1998 Creature – vaara syvyydestä Elizabeth Gibson Televisioelokuva 1998 The Steve Harvey Show Allison Hightower Jakso: "Uncle Steve" 2000 Malibu, CA Randy Jakso: "Three Dudes and a Baby" 2001 Spyder Games Cherish Pardee 65 jaksoa 2001–2002 24 Nicole Palmer 6 jaksoa 2002 Sheena Janel Jakso: "Coming to Africa" 2002 Teho-osasto Terry Welch Jakso: "Bygones" 2002 For the People Claudia Gibson 2002 Sisko ja sen sisko Karen Jakso: "The Parrot Trap" 2002 B.S. Shannon Cross Televisioelokuva 2003 Buffy, vampyyrintappaja Vaughne Jakso: "The Killer in Me" 2003–2004 Like Family Danika Ward Päärooli 2004 Veronica Mars Rain Jakso: "Drinking the Kool- Aid" 2004–2005 70’s Show Angie Barnett 8 jaksoa 2005 Hitched Christina Televisioelokuva 2006 Supernatural Cassie Robinson Jakso: "Route 666" 2006–2007 4400 Isabelle Tyler Päärooli 2008 The Game Cheyenne Jakso: "Take These Vows and Shove 'Em!" 2008–2009 C.S.I. Miami tohtori Tara Price 23 jaksoa 2009 Oikeuden edessä Amelia Mkali 3 jaksoa 2009 Kova laki: Erikoisyksikkö Nicole Gleason Jakso: "Anchor" 2011–2012 90210 Holly Strickler 7 jaksoa 2012 House of Lies April 5 jaksoa 2012 Beautiful People Monica Televisioelokuva 2012 Made in Jersey Riley Parker Päärooli 2014 American Dad! Angie (ääni) Jakso: "Introducing the Naughty Stewardess" 2014 Mind Games Megan Shane Päärooli 2015 Pahan jäljillä Penny 4 jaksoa 2015–2016 Damien Simone Baptiste Päärooli 2016 Arrow Mari McCabe / Vixen Jakso: "Taken" Luokka:Yhdysvaltalaiset televisionäyttelijät Luokka:Vuonna 1983 syntyneet Luokka:Elävät henkilöt
Shizuishan

Shizuishan () on prefektuuritason kaupunki Kiinan Ningxian hui-kansan autonomisen alueen pohjoisosassa. Kaupungin pinta-ala on 5 208 neliökilometriä ja väkiluku 725 482 (vuonna 2010). Kaupungin keskusta sijaitsee linnuntietä noin 60 kilometriä autonomisen alueen pääkaupunki Yinchuanista pohjoiskoilliseen. Kaupunki rajoittuu pohjoisessa Wuhain, idässä Ordosin, etelässä Yinchuanin prefektuuritason kaupunkeihin, sekä lännessä Alxan liittoon. == Hallinnollinen jako == Piirikuntatasolla kaupunki jaetaan kahteen kaupunkipiiriin ja yhteen piirikuntaan. # Nimi Kiinan kirjoitusmerkit Pinyin Väkiluku (2010) Pinta-ala (km²) 1 Dawukou (kaupunkipiiri) 大武口区 Dàwǔkǒu Qū 286 669 1 214,15 2 Huinong (kaupunkipiiri) 惠农区 Hùinóng Qū 185 803 1 361,01 3 Pingluo (piirikunta) 平罗县 Píngluó Xiàn 253 010 2 632,82 == Galleria == Kuva:Dawukou Coach Station.jpg|Dawukoun linja-autoasema. Kuva:DesertLake2.jpg|Järvimaisemaa Pingluon piirikunnassa. Kuva:Desertification Control Project, Ningxia China - Planet Labs satellite image.jpg|Satelliittikuva Pingluon piirikunnasta. == Lähteet == == Aiheesta muualla == * Travelchinaguide.com: Shizuishan Travel Guide Luokka:Ningxian kaupungit Luokka:Ningxian prefektuurit
Athene Parthenos

Athene Parthenos (, ”Neitsyt Athene”) oli Athenen kuvapatsas eli kulttikuva, joka sijaitsi Parthenonin temppelissä Ateenan Akropolis-kukkulalla. Sen veisti Feidias, ja se valmistui vuonna 438 eaa. Veistos ei ole säilynyt nykyaikaan, mutta se tunnetaan kirjallisten kuvausten ja myöhempien kopioiden perusteella. Veistoksen korkeus oli noin 11,5 metriä, ja se esitti seisovaa Athenea pukeutuneena peplokseen ja aigis-kilpeen, jossa oli Medusan pää. Jumalattarella oli oikeassa kädessä Nike-jumalatar, ikään kuin hän ojentaisi Ateenalle voittoa, ja päässä attikalaistyylinen kypärä, jota koristivat sfinksi, kaksi griippiä ja lentävät hevoset. Jumalattaren jaloissa vasemmalla puolella oli kilpi, jonka keskellä oli gorgoneion eli katkaistu Medusan pää. Muutoin kilpi oli koristeltu jumalten ja jättiläisten taistelua (gigantomakhia) sekä kreikkalaisten ja amatsonien taistelua (amatsonomakhia) esittävillä kuvilla. Kilven kupeessa oli käärme. Veistos oli tehty kullasta ja norsunluusta niin, että jumalattaren näkyvä iho oli norsunluuta ja muut osat kultaisia. Sisäosat olivat puiset. Veistos sijaitsi Parthenonin cellan perällä eli länsipäässä. Cellan lattiassa veistoksen edessä oli mahdollisesti vesi- tai öljyallas, josta veistoksen kuva heijastui. Arvioidaan, että suuri osa Ateenan ja Deloksen meriliiton kultavaroista oli kiinni patsaassa. Kulta irrotettiin sotilaskulujen maksamiseen vuonna 296 eaa. ja korvattiin myöhemmin mahdollisesti halvemmilla metalleilla. Patsas siirrettiin pois temppelistä 400-luvulla jaa. ja vietiin ilmeisesti Konstantinopoliin, missä viimeinen havainto veistoksesta tehtiin 900-luvulla. Eräs veistoksen roomalaisaikainen kopio, niin kutsuttu Athene Varvakeion, 200-luvulta jaa. on esillä Kansallisessa arkeologisessa museossa. Nashvillen Parthenon-kopiossa on patsaasta täysikokoinen, nykyaikainen tulkinta. Temppelin ulkopuolella Akropoliin sisäänkäynnillä heti Propylain jälkeen sijaitsi suurempi Athenea esittänyt veistos, Athene Promakhos. Lisäksi Feidias veisti Akropoliille myös kolmannen Athenea esittäneen veistoksen, Athene Lemnian. == Lähteet == == Aiheesta muualla == Luokka:Akropolis (Ateena) Luokka:Antiikin kreikkalaiset veistokset
131 Vala

131 Vala on päävyöhykkeen asteroidi. Sen löysi Christian Heinrich Friedrich Peters vuonna 1873, ja se on nimetty Valan, pohjoismaisen mytologian ennustajattaren mukaan. == Lähteet == Luokka:Päävyöhykkeen asteroidit
Penya Encarnada d’Andorra

Associació Club Penya Encarnada d’Andorra on jalkapalloseura Andorra la Vellan kaupungista Lounais-Andorrasta. Seura pelaa Andorran korkeimmalla sarjatasolla Segona Divisióssa. ==Lähteet== Luokka:Andorralaiset jalkapalloseurat
Santa Coloma

Santa Coloma tarkoittaa seuraavia asioita: * Santa Coloma de Gramenet, kaupunki Espanjassa * Santa Coloma d’Andorra, kylä Andorrassa * FC Santa Coloma, andorralainen jalkapalloseura * UE Santa Coloma, andorralainen jalkapalloseura.
Yleisvenäläinen kansanrintama

Yleisvenäläinen kansanrintama (, lyh. ONF) on poliittinen järjestö, jonka tarkoituksena on tukea Venäjän hallitusta. Liike perustettiin duumanvaaleja varten. Vladimir Putin perusti liikkeen ollessaan pääministerinä 6. maaliskuuta 2011. Liikkeeseen kuuluu Yhtenäinen Venäjä, muita puolueita, kauppayhteenliittymiä ja nuorten, naisten ja veteraanien järjestöjä. Kahden vuoden päästä liike valitsi Putinin johtajakseen. Brittiläisen journalistin Steve Rosenbergin mukaan ONF:n on tarkoitus korvata Yhtenäinen Venäjä. == Tarkoitus == ONF:ää oli perustamassa 480 henkilöä, joukossa kauppayhteenliittymien aktivisteja, työläisiä, maanviljelijöitä, tiedemiehiä, kulttuurityöntekijöitä, urheilijoita, terveydenhuollon henkilöstöä ja poliitikkoja. Perustettaessa Putin sanoi, että ONF:n on tarkoitus tarjota Yhtenäiselle Venäjälle uusia ideoita, ajatuksia ja henkilöitä. Putin sanoi, että muut kuin Yhtenäinen Venäjä voivat järjestön avulla nimittää Yhtenäinen Venäjä-puoleen ehdokaslistoille omia edustajiaan. Liikkeen johtoon Putin nimitti hallituksen henkilöstöpäällikkö Vlatseslav Volodinin. 12. kesäkuuta 2013 ONF valitsi Putinin johtajakseen. Liike on ideologialtaan keskusta- oikeistolainen, valtion roolia kannattava ja konservatiivinen. Venäjän kohtalosta ja puolustamisesta kiinnostunut liike ajaa ilmoitustensa mukaan mm. Venäjän yhtenäisyyttä, kansan tukea nykyiselle hallitukselle, perhearvoja, nopeaa talouskasvua ja voimakasta valtiota jolla on vahva talous. 4. joulukuuta 2013 pidetyssä konferenssissa puhuttiin terveydenhuollon, talouden, yhteiskunnan palvelujen, koulutuksen ja kulttuurin uudistuksista. == Jäsenjärjestöjä == *Yhtenäinen Venäjä ja sen nuorisojärjestö *Venäjän isänmaanystävät *Ukrainan sosialistinen edistyspuolue == Aiheesta muualla == * == Lähteet == Luokka: Venäjän politiikka
2channel

2channel (2ちゃんねる ni channeru, lyhyesti 2ch) on japanilainen tekstifoorumi. Vuonna 2007 sivustolle lähetettiin 2.5 miljoonaa viestiä joka päivä. Vuonna 1999 perustetulla sivustolla on valtava suosio japanilaisten keskuudessa. Vuonna 2008 sivusto tuotti 100 miljoonaa Japanin jeniä (alle miljoona dollariahttps://www.google.fi/?gws_rd=ssl#q=how+many+dollars+is+100+million+yen) perustajalleen Hiroyuki Nishimuralle, joka on myös kuvafoorumi 4chanin nykyinen omistaja.http://www.wired.com/2008/05/mf-hiroyuki/?currentPage=2 Sivustoa ollaan kuvailtu "Japanin suurimpana Internet-yhteisönä, jolla on noin 10 miljoonaa päivittäistä vierailijaa".http://apjjf.org/2011/9/10/Rumi- SAKAMOTO/3497/article.html Suurin osa sivuston viesteistä on lähetetty nimettömänä, joten se eroaa suuresti monista muista foorumeista, joihin yleensä on rekisteröidyttävä jollain tavalla ennen viestien lähettämistä. ==Lähteet== ==Aiheesta muualla== *2channel Luokka:Japanilaiset verkkosivustot Luokka:Keskustelupalstat
UE Santa Coloma

Unió Esportiva Santa Coloma on jalkapalloseura Santa Coloman kylästä, Andorra la Vellasta, Lounais-Andorrasta. Se pelaa Andorran korkeimmalla sarjatasolla Primera Divisióssa. Seura on perustettu 23. syyskuuta 1986. Santa Coloma pääsi kaudella 2010–11 ensimmäistä kertaa Euroopan sisäisiin kilpailuihin, kun se sai paikan Eurooppa-liigan ensimmäiseltä karsintakierrokselta. Tällöin se hävisi montenegrolaiselle FK Mogrenille yhteismaalein 5–0. Seuraavalla kaudella Santa Coloma hävisi samassa vaiheessa unkarilaiselle Paksille yhteismaalein 5–0. Kaudella 2012–2013 Santa Coloma hävisi Eurooppa-liigan ensimmäisellä karsintakierroksella alankomaalaiselle Twentelle yhteismaalein 9–0. Seuraavalla kaudella samassa vaiheessa Santa Coloma hävisi bosniajahertzegovinalaiselle HŠK Zrinjski Mostarille 4–1. Kaudella 2014–2015 makedonialainen FK Metalurg Skopje pudotti Santa Coloman yhteismaalein 5–0 Eurooppa-liigan ensimmäisellä karsinta kierroksella. ==Lähteet== Luokka:Andorralaiset jalkapalloseurat
FC Ordino

Futbol Club Ordino on jalkapalloseura Ordinon kunnasta Pohjois-Andorrasta. Ordino pelaa Andorran korkeimmalla sarjatasolla Primera Divisióssa. ==Lähteet== Luokka:Andorralaiset jalkapalloseurat
Joonas Vahtera

Joonas Vahtera (s. 6. tammikuuta 1996 Vaasa) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan hyökkäävä keskikenttäpelaaja. Vahtera on Vasa IFK:n ja Vaasan Palloseuran kasvatti. Hän siirtyi VPS:sta alkukaudella 2014 VIFK:n riveihin Kakkoseen. Vahtera oli ensimmäisellä kaudellaan mukana voittamassa Kakkosen länsilohkoa, mutta VIFK hävisi nousukarsinnoissa PS Kemi Kingsiä vastaan. VIFK nousi kuitenkin Ykköseen täydennysmenettelyn kautta, ja Vahtera teki ensiesiintymisensä toiseksi korkeimmalla sarjatasolla kaudella 2015. Hän joutui kuitenkin viettämään puolet kaudesta loukkaantuneena keväällä sattuneen solisluun murtuman johdosta. Kaudeksi 2016 hän palasi VPS:n riveihin yksivuotisella sopimuksella. Vahtera teki pääsarjadebyyttinsä huhtikuussa 2016 Helsingin Jalkapalloklubia vastaan. Onnistuneen ensimmäisen pääsarjakauden eli 28 ottelua ja neljä maalia jälkenn hän teki VPS:n kanssa 2-vuotisen jatkosopimuksen. Kolmen kauden saldo VPS:n veikkausliigajoukkueessa oli 73 ottelua ja 13 maalia. Helsingin Jalkapalloklubi (HJK) osti Vahteran ulos hänen VPS-sopimuksestaan, ja niinpä hän siirtyi kauden 2019 alusta HJK:n riveihin. Vahteran ei onnistunut kuitenkaan vakiinnuttaa paikkaansa HJK:ssa, joten hän siirtyi kaudeksi 2020 lainasopimuksella toiseen veikkausligaseuraan eli Rovaniemen Palloseuran (RoPS) riveihin kauden loppuun. Kauden 2024 loppuun mennessä Vahtera oli pelannut kahdeksan kautta ja 143 veikkausliigaottelua Veikkausliigaa VPS:n, HJK:n ja RoPS:n riveissä, joissa hän on tehnyt 23 maalia. Vahtera edusti Suomen poikamaajoukkueita kahdeksan kertaa 2011–2014 ja sen jälkeen U21-joukkueessa kolme kertaa. == Saavutukset == * Suomen mestaruuspronssia: 2023 VPS:n riveissä ==Lähteet== Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Kazakstanin keskusvaalilautakunta

Kazakstanin keskusvaalilautakunta on valtakunnallinen lautakunta, joka järjestää kazakstanin valtiolliset vaalit. Valtakunnallinen keskusvaalilautakunta, joka voi olla monipuolueinen jäsenistöltään, on yleinen tapa entisessä Neuvostoliitossa järjestää vaalit esimerkiksi hallituksesta ja hallituspuolueista riippuvaisen oikeusministeriön asemesta. Suomessa vaalit järjestää ja johtaa oikeusministeriö. Keskuvaalilautakunnan jäseniä ovat puheenjohtaja Kyandyk Turvankulov, Vladimir Karlovitš Foos, Bahyt Sarsenbajevitš Meldešov, Tatjana Vitaljevna Ohlopkova, Marat Aldangorovitš Sarsebajev ja Ljassat Žalynylyzkyzy Suleimen. http://www.election.kz/rus/o-tsik-rk/sostav-tsik-rk.php Luokka:Kazakstanin politiikka == Lähteet ==
Karl Johan Fagerström

Karl Johan Fagerström (4. maaliskuuta 1751 Vähäkyrö – 15. huhtikuuta 1799 Tukholma) oli suomalainen juristi, valtiopäivämies ja pormestari. Luettu 8.4.2016. Fagerströmin vanhemmat olivat rykmentinpastori Karl Fagerström (1718−1752) ja Katarina Nyholm. Hän pääsi ylioppilaaksi Turussa 1766. Fagerström opiskeli oikeustiedettä Turun akatemiassa valmistuen filosofian kandidaatiksi ja maisteriksi 1769. Hän oli auskultanttina Turun ja Vaasan hovioikeuksissa. Fagerström toimi Vaasan läänin varalääninsihteerinä ja Vaasan hovioikeuden varanotaarina. Hän oli Vaasan pormestarina vuodesta 1779 ja Oulun pormestarina vuodesta 1788. Hän oli myös oikeusrevision sihteerinä Tukholmassa ja hän toimi syyttäjänä kuningas Kustaa III:n murhaajia vastaan pidetyssä oikeudenkäynnissä. Fagerström oli lisäksi yleisen valmistelukunnan ja valtiovelkakonttorin jäsenenä. Hän osallistui valtiopäiville 1786, 1789 ja 1792. Fagerström oli naimisissa Beata Katarina Fahlénin (k. 1802) kanssa. Heidän poikansa oli Viipurin hovioikeuden hovioikeudenneuvos ja varapresidentti Anton Erik Fagerström (1786−1863). == Lähteet == Luokka:Suomalaiset juristit Luokka:Oulun pormestarit ja kaupunginjohtajat Luokka:Vaasan pormestarit ja kaupunginjohtajat Luokka:Vuonna 1751 syntyneet Luokka:Vuonna 1799 kuolleet
First Quantum Minerals

First Quantum Minerals Ltd. (FQM) on kanadalainen kaivos- ja metallialan yritys, jolla on kaivoksia Australiassa, Espanjassa, Mauritaniassa, Sambiassa, Suomessa ja Turkissa. Yhtiö valmistelee lisäksi kaivoshankkeita Afrikassa ja Etelä-Amerikassa. Sen tärkein tuote on kupari. Suomessa FQM:n tuotantopaikkoja ovat Pyhäsalmen kaivos Pyhäjärvellä ja Kevitsan kaivos Sodankylässä, jonka se ilmoitti maaliskuussa 2016 myyvänsä ruotsalaiselle Bolidenille.Kevitsan kaivos myydään ruotsalaisyhtiölle, Yle Uutiset 10.3.2016. Viitattu 8.4.2016.. Pyhäsalmen kaivos tuli FQM:lle sen ostettua vuonna 2013 kanadalaisen Inmet Mining Corp -kaivosyhtiön.Kanadalainen kuparijätti ostaa myös Suomessa toimivan kaivosyhtiön, Yle Uutiset 24.3.2013. Viitattu 8.4.2016. Noin sadasta yhtiöstä muodostuvan FQM:n emoyhtiö on listattu Lontoon, Lusakan ja Toronton pörsseihin.Kaivosverotuksen kehitysmaa, Selvitys metallimalmeja louhivien kaivosyhtiöiden veronmaksusta ja verosuunnittelusta Suomessa, Finnwatch 1/2016, s. 15. Viitattu 8.4.2916. Ostettuaan Inmet Miningin se ilmoitti tavoitteekseen päästä vuoteen 2018 mennessä 1,3 miljoonan kuparitonnin vuosituotantoon, jolloin siitä tulisi yksi maailman viidestä suurimmasta kuparintuottajasta. ==Lähteet== Luokka:Kanadalaiset kaivosyhtiöt Luokka:Kanadalaiset pörssiyhtiöt
Dragan Labović

Dragan Labović (, s. 20. huhtikuuta 1987 Prokuplje) on serbialainen koripalloilija, joka on edustanut vuodesta 2015 lähtien suomalaista BC Nokiaa. == Ura == === Seurajoukkueet === Labović varttui KK Zdravljen juniorijoukkueissa ja debytoi seuran edustusjoukkueessa kaudella 2001–2002. Kaudeksi 2002–2003 Labović siirtyi FMP:n organisaatioon ja pelasi siellä lähes yhtäjaksoisesti vuoden 2009 loppuun asti. Kauden 2005–2006 hän vietti kuitenkin Borac Čačakissa. FMP:n ja Labovićin välinen pelaajasopimus purettiin joulukuussa 2009, jolloin hän siirtyi kuukautta myöhemmin ensimmäistä kertaa ulkomaille ja allekirjoitti sopimuksen kreikkalaiseen Thsessaloniki Arisiin. Ainoastaan kaksi kuukautta tämän jälkeen, maaliskuussa 2010, hän siirtyi loppukaudeksi saksalaiseen Skyliners Frankfurtiin. Kaudet 2010–2013 Labović vietti Venäjällä ja alkukauden 2013–2014 puolalaisessa AZS Koszalinissa. Tammikuussa 2014 hän siirtyi Turkin liigan Aliağa Petkimiin, josta hän siirtyi huhtikuussa 2014 edelleen libanonilaiseen Al Riyadiin. Labović aloitti kauden 2014–2015 Romanian Asesoft Ploieștissa, mutta lähti joukkueesta helmikuussa 2015. Kauden 2015–2016 hän aloitti turkkilaisessa İstanbul BB:ssä, mutta pelasi ainoastaan neljä peliä. Joulukuussa 2015 Labović siirtyi BC Nokialle. === Maajoukkueet === Maajoukkuetasolla Labović on edustanut maansa alle 16-, 18- sekä 20-vuotiaiden maajoukkueita. Hän voitti alle 16-vuotiaiden EM-kultaa vuonna 2003, alle 18-vuotiaiden EM-kultaa vuonna 2005 sekä alle 20-vuotiaiden EM-kultaa vuonna 2006. Aikuismaajoukkueissa Labović edusti Serbiaa vuoden 2007 EM-kilpailuissa. == Lähteet == == Aiheesta muualla == *Euroliigan pelaajaprofiili Luokka:Serbialaiset koripalloilijat Luokka:Vuonna 1987 syntyneet Luokka:Elävät henkilöt
Kazakstanin parlamentti

Kazakstanin parlamentti koostuu Kazakstanin perustuslain mukaan kahdesta kamarista, mažiliksesta, joka toimii valtiopäivien alahuoneena ja senaatista. http://www.election.kz/rus/normativno-pravovaya-baza-vyborov/konstitutsiya- rk.php Kazakstanin tasavallan perustuslain (30. elokuuta) 50. pykälän 1. momentti Länsimaisessa englanninkielisessä joukkotiedottamisessa usein viitataan pelkkään mažilikseen, kun tarkoitetaan parlamenttia tai parlamenttivaaleja, kun taas kazakstanilaisessa lainsäädännössä mažilikseen viitataan parlamentin osana, parlamentin mažiliksena. Kazakstanissa senaattiin puolestaan viitataan pelkkänä senaattina esittämättä mažiliksen tapaan, että se olisi parlamentin senaatti. 98 yleisillä vaaleilla valitun mažiliksen valtiopäiväedustajan lisäksi Kazakstanin presidentin puheenjohtaman Kazakstanin kansan kokous äänestää yhdeksästä muusta valtiopäiväedustajasta. Näin ollen nämä Kazakstanin vähemmistökansallisuuksia edustaviksi tarkoitetut valtiopäiväedustajat ovat yhdessä suurempi yhdeksän valtiopäiväedustajan joukko kuin yleensä hallituksen myönteiset oppositiopuoluee, joiden kummankin edustajamäärä erikseen on noin seitsemän viime vuosien vaaleissa. ==Parlamentin alahuone mažilis== Mažilikseen valitaan yleisellä valtakunnallisella puoluelistavaalilla 98 valtiopäiväedustajaa siten, että ehdokkaat ovat puoluevaalilistalla aakkosjärjetyksessä. Koska ehdokkaita voi olla enemmän kuin 98, ei suurimmankaan puolueen osalta äänestäjä voi tietää etukäteen, missä järjestyksessä puoluevaalilistalla ehdokkaat valittaisiin riippuen siitä, miten suuren määrän ääniä puolue saa. Vaaleissa saadun äänimäärän mukaan suhteellisen vaalitavan perusteella puolue itse määrää, ketkä pääsevät valtiopäiväedustajiksi äänestäjistä riippumatta. Mažiliksen valtiopäiväedustajuuden menettää, jos eroaa tai tulee erotetuksi puolueestaan tai jos puolue lakkautetaan. Kazakstanin perustuslain 52. pykälä, 2. momentti, 1. ja 2. kohta Näin tavallaan puolueella, joka voi erottaa valtiopäiväedustajan jäsenyydestään, on imperatiivinen mandaatti lakkauttaa vaalien tuloksena syntynyt valtiopäiväedustajan valta. ==Parlamentin ylähuone senaatti== Senaatin osalta valitaan vaaleissa kaksi senaattoria jokaiselta Kazakstanin alueelta, alueen veroisesta tasavallan tasoisesta kaupungista sekä tasavallan pääkaupungista, joka myös on alueen veroinen tasavallan tasoinen kaupunki. Alueen veroiset kaupungit eivät kuulu mihinkään alueeseen, joten niissä ei käydä koskaan aluevaaleja. Näiden 28 vaalilla valitun senaattorin lisäksi Kazakstanin presidentti nimittää 15 senaattoria siksi, että perustuslain mukaan maan hallitus voisi tukea senaatissa kansallis- kulttuurisia ja muita merkittäviä yhteiskunnallisia intressejä. Kazakstanin tasavallan perustuslain (30. elokuuta 1995 mažiliksena) 50. pykälän 2. momentti Kazakstanin presidentillä on oikeus ennenaikaisesti erottaa nimittämänsä senaattori. Kazakstanin perustuslain 52. kappale, 5. pykälä, 2. momentti, 1. ja 2. kohtaKazakstanin perustuslain 52. kappale, 5. pykälä 2. momentti ==Lähteet ja huomautukset== == Aiheesta muualla == Luokka:Kansalliset parlamentit Luokka:Kazakstanin politiikka
Nils Celsius

Nils Celsius (29. marraskuuta 1739 Huittinen – 19. heinäkuuta 1800 Oulu) oli suomalainen asianajaja, kauppiasporvari, raatimies ja Oulun pormestari.Yrjö Kotivuori, Ylioppilasmatrikkeli 1640–1852: Nils Celsius. Verkkojulkaisu 2005. Luettu 8.4.2016. Celsiuksen vanhemmat olivat Porin läänin jalkaväkirykmentin sotatuomari Johan Magnus Celsius (k. 1742) ja Kristina Idman. Hän pääsi ylioppilaaksi Turussa 1758. Celsius opiskeli oikeustiedettä Turun akatemiassa ja hän oli auskultanttina Turun hovioikeudessa 1759. Celsius toimi Turun hovioikeudessa ylimääräisenä kanslistina vuodesta 1762 ja varanotaarina vuodesta 1764. Hän toimi asianajajana vuodesta 1767 ja oli kauppiasporvarina Oulussa. Celsius oli Oulussa raatimiehenä vuodesta 1784, Oulun pormestarina 1786–1788 ja varapormestarina vuodesta 1793. Celsius oli naimisissa Katarina Brandbergin (k. 1795) kanssa jonka isä oli oululainen kauppias, raatimies Johan Brandberg (1722–1800). == Lähteet == Luokka:Suomalaiset asianajajat Luokka:Oulun pormestarit ja kaupunginjohtajat Luokka:Vuonna 1739 syntyneet Luokka:Vuonna 1800 kuolleet
Palais Brongniart

thumb|260px|Palais Brongniart Palais Brongniart (aiemmin myös Palais de la Bourse) on Pariisin 2. arrondissementissa sijaitseva rakennus, jossa Pariisin pörssi toimi vuosina 1826–1987. Rakennus on nimetty sen suunnitelleen arkkitehdin Alexandre-Théodore Brongniartin mukaan.In the heart of Paris Palais Brongniart. Viitattu 7.4.2016. Rakennuksen julkisivua kiertää pitkä sarja korinttilaisia pylväitä. Määräyksen pörssitalon rakentamiseen antoi alkujaan Napoleon vuonna 1807. Pariisin pörssillä ei sitä ennen ollut omaan käyttöön rakennettuja tiloja. Brongniartin kuoltua vuonna 1813 suunnittelutöitä jatkoi arkkitehti Éloi Labarre. Uusklassista tyyliä edustava rakennus valmistui ja otettiin käyttöön vuonna 1826. Alkuvuosina rakennuksessa toimivat Pariisin pörssin ohella myös Pariisin kauppaoikeus ja kauppakamari. Talon nurkilla sijaitsevat allegoriset patsaat pystytettiin 1851–1852 ja rakennusta täydennettiin vuonna 1907 valmistuneilla lisäsiivillä.Palais Brongniart - Bourse de Paris Napoleon.org. Viitattu 7.4.2016. Palais Brongniart oli yli 150 vuoden ajan Ranskan pörssikaupan keskus. Siirtyminen tietokoneilla käytävään interaktiiviseen osakekauppaan teki tilojen alkuperäisen käyttötarkoituksen tarpeettomaksi, ja pörssisali suljettiin heinäkuussa 1987. Palais Brongniartin tiloja on sen jälkeen vuokrattu erilaisiin tilaisuuksiin. Tiloihin perustettiin myös pörssin historiaa esittelevä galleria, joka ei kuitenkaan ole ollut avoinna yleisölle vuoden 2008 jälkeen.Palais Brongniart Parisinfo. Viitattu 7.4.2016. ==Lähteet== ==Aiheesta muualla== Luokka:Pariisin rakennukset ja rakennelmat
Samuel Heikel

Samuel Heikel (7. joulukuuta 1739 Oulu – 16. joulukuuta 1786 Oulu) oli suomalainen kaupunginnotaari ja Oulun pormestari. Luettu 8.4.2016. Heikelin vanhemmat olivat oululainen kauppias Jakob Heikkilä (k. 1768) ja Maria Samuelsdotter Junttila. Hän kävi Oulun triviaalikoulua ja pääsi ylioppilaaksi Uppsalassa 1758 ja Turussa 1762. Heikel toimi Oulun kaupunginnotaarina vuodesta 1764 ja Oulun pormestarina vuodesta 1777. Samuel Heikel oli naimisissa 1763–1775 Maria Siniuksen (k. 1775) kanssa tämän toisessa avioliitossa ja vuodesta 1776 Maria Katarina Appelstubben (k. 1823) kanssa. Hänen poikiaan olivat oululainen raatimies, varatuomari Gustaf Vilhelm Heikel (1777–1823), Rovaniemen kirkkoherra Pehr Samuel Heikel (1782–1862) ja Oulun laamannikunnan laamanni Carl Johan Heikel (1786–1850). == Lähteet == Luokka:Suomalaiset juristit Luokka:Oulun pormestarit ja kaupunginjohtajat Luokka:Vuonna 1739 syntyneet Luokka:Vuonna 1786 kuolleet
Felipe Ramos

Felipe de Jesús Ramos Rizo (s. 10. maaliskuuta 1963 Mexico City) on meksikolainen jalkapalloerotuomari, joka toimi kansainvälisen jalkapalloliiton FIFA:n virallisena tuomarina vuodet 1997–2008. Ramos toimi tuomarina vuoden 2000 kesäolympialaisten miesten jalkapalloturnauksen finaalissa, jossa kohtasivat Kamerun ja Espanja. Hän antoi tuossa ottelussa punaisen kortin Espanjan Gabrille ja José Marille.http://www.fifa.com/tournaments/archive/mensolympic/sydney2000/matches/round=3955/match=20468/index.htmlhttp://worldreferee.com/site/copy.php?linkID=796&linkType;=referee&contextType;=bio Vuoden 2002 MM-kilpailuissa Ramos tuomitsi kolme ottelua, mukaan lukien Englannin ja Brasilian välisen puolivälieräottelun, jossa hän antoi punaisen kortin Brasilian Ronaldinholle.http://www.worldfootball.net/referee_summary/felipe-ramos/ Ramos on 181 senttimetriä pitkä ja painoi aktiiviurallaan 81 kilogrammaa. == Lähteet == Luokka:Meksikolaiset jalkapallotuomarit Luokka:Vuonna 1963 syntyneet Luokka:Elävät henkilöt
Josef Klovensich

Josef Kluwensich, myöhemmin Klowensich tai Klovensich (noin 1676 – 27. kesäkuuta 1740 Oulu) oli suomalainen pormestari ja valtiopäivämies. Luettu 8.4.2016. Klovensichin vanhemmat olivat entinen kihlakunnantuomari Henrik Kluwensich ja Susanna Josefsdotter Mathesius. Hän kävi pääsi ylioppilaaksi Turussa 1691 ja Uppsalassa 1696. Klovensich toimi Pohjanmaan pohjoisen kihlakunnan notaarina vuodesta 1703 ja manttaalikomissaarina vuodesta 1705 sekä vt. tuomarina vuodesta 1707. Hän oli Kruunupyyn hospitaalin taloudenhoitajana vuodesta 1712 ja oli isonvihan aikana paossa Ruotsissa. Klovensich toimi sitten Uudenkaarlepyyn pormestarina vuodesta 1719 ja Oulun pormestarina vuodesta 1726. Hän oli Uudenkaarlepyyn ja Oulun edustajana valtiopäivillä 1726–1727. Klovensich oli naimisissa vuoteen 1729 saakka Maria Jakobsdotter Haakin (k. 1729) kanssa tämän toisessa avioliitossa ja sen jälkeen vuoteen 1738 saakka Brita Hillerin (k. 1738) kanssa tämän toisessa avioliitossa. == Lähteet == Luokka:Suomalaiset juristit Luokka:Oulun pormestarit ja kaupunginjohtajat Luokka:Vuonna 1676 syntyneet Luokka:Vuonna 1740 kuolleet
Olympialaisten mitalitaulukko

Kansainvälinen olympiakomitea on järjestänyt kesäolympialaisia vuodesta 1896 ja talviolympialaisia vuodesta 1924. Olympialaiset on jäänyt pitämättä sotien vuoksi vuosina 1916, 1940 ja 1944. Ennen vuoden 2016 kesäolympialaisia on kesäolympialaiset järjestetty 30 kertaa, ja talviolympialaiset 22 kertaa. Vuoden 1906 väliolympialaisia KOK ei laske virallisiksi, eikä näiden kisojen mitaleita ole huomioitu KOK:n tilastoissa. KOK ei myöskään julkaise virallisia tilastoja olympialaisten mitalitaulukoista, vaan taulukot on laskettu yhdistämällä yksittäisten olympialaisten mitalitilastot. == Mitalitaulukko == == Lähteet == Luokka:Olympialaisten mitalitaulukot
Esaias Groop

Esaias Groop (27. huhtikuuta 1675 Vaasa – 24. huhtikuuta 1726 Oulu) oli suomalainen kruununvouti, pormestari ja valtiopäivämies. Luettu 8.4.2016. Groopin vanhemmat olivat vaasalainen vaskiseppä Olof Esaiasson Groop (k. 1681) ja Elisabet Kaspersdotter Martzan. Hän kävi pääsi ylioppilaaksi Turussa 1696. Groop toimi selvityskomissaarina vuodesta 1701 ja Uudenkaarlepyyn kaupunginkirjurina ja raatimiehenä vuodesta 1702. Hän oli samalla kaupungin kassanhoitaja ja vt. pormestari vuodesta 1703 lähtien. Tämän jälkeen Groop oli Oulun pohjoisen kihlakunnan kruununvoutina 1703–1706 ja 1709–1713. Hän pakeni isonvihan aikana sotaa Ruotsiin vuonna 1715. Groop oli sitten Oulun vt. pormestarina vuodesta 1717 ja vakinaisena pormestarina vuodesta 1719. Hän oli Uudenkaarlepyyn ja Oulun edustajana valtiopäivillä 1719 ja 1720. Esaias Groop oli naimisissa vuodesta 1704 Maria Margareta von Streitbachin (k. 1749) kanssa tämän ensimmäisessä avioliitossa. == Lähteet == Luokka:Oulun pormestarit ja kaupunginjohtajat Luokka:Vuonna 1675 syntyneet Luokka:Vuonna 1726 kuolleet
Tampereen Kansan Teatteri

Tampereen Kansan Teatteri oli syksyn 1900 Tampereella toiminut teatteri. Sen toiminnassa oli mukana Karl Henrik Karlsson (s. 1858), joka perusti tammikuussa 1901 sen jatkajaksi Tampereen Uuden Kansan Teatterin. Hän oli myös sen johtaja, sillä hän oli entinen näyttelijä ja hänellä oli pitkä kokemus teatterialalta. Heinäkuussa 1901 Kansan Lehden yleisönosaston kirjoittaja väitti, että Karlsson olisi rettelöinnin vuoksi erotettu teatterin johtajan tehtävistä, mihin Karlsson vastasi, että koska teatteri perustettiin hänen aloitteestaan, hän omistaa sen ja on sen teatteritoiminnan johtaja. Siten häntä ei voida erottaa tehtävästä. Teatterin menestys jäi vähäiseksi, vaikka se kävi kiertueillakin, esimerkiksi syksyllä 1902 ympäri Suomen, Raumalla, Porissa, Uudessakaupungissa ja Itä-Suomen kaupungeissa. Karlsson myi teatterin oikeudet johtokunnalle lokakuussa 1902 ja luopui teatterinjohtajan paikasta. == Lähteet == Luokka:Tampereen teatterit
Henrik Forbus

Henrik Forbus (k. 13. maaliskuuta 1681 Oulu) oli suomalainen vouti, raatimies, pormestari ja valtiopäivämies. Luettu 8.4.2016. Forbuksen vanhemmat olivat oululainen porvari, Iin nimismies Kasper Hansson Forbus (k. 1682) ja Brita Jönsdotter. Hän pääsi ylioppilaaksi Uppsalassa 1647. Forbus toimi Hailuodon vapaaherrakunnan voutina 1654–1656 ja Iin vapaaherrakunnan voutina vuodesta 1661. Hän oli porvarina Oulussa vuodesta 1663 ja toimi Oulun raatimiehenä vuodesta 1664 ja pormestarina vuodesta 1676. Forbus oli Oulun edustajana valtiopäivillä 1668, 1678 ja 1680. Henrik Forbus oli naimisissa vuoteen 1663 Brita Larsdotter Carlanderin (k. 1663) kanssa tämän toisessa avioliitossa ja vuodesta 1664 Margareta Larsdotter Lithoviuksen (k. 1731) kanssa. Hänen poikiaan olivat Limingan kirkkoherra Henrik Forbus (1674–1737), vaasalainen raatimies Kasper Forbus (k. 1693) ja Kemin kirkkoherra Lars Forbus (1672–1725). == Lähteet == Luokka:Oulun pormestarit ja kaupunginjohtajat Luokka:Suomen skotlantilaiset Luokka:Syntymävuosi puuttuu Luokka:Vuonna 1681 kuolleet
Freedom Venture

Freedom Venture on suomalais-guyanalaisen poplaulaja Sandhjan 29. huhtikuuta 2016 julkaistu toinen studioalbumi. Albumin ensimmäinen single ”My Bass” julkaistiin 30. lokakuuta 2015. Kappaleesta on julkaistu Jukka Rouhuvirran ohjaama musiikkivideo, joka on kuvattu Helsingissä Kruunuvuoren huvila- alueella. Albumin toisella singlellä, ”Sing It Awaylla”, artisti edusti Suomea Eurovision laulukilpailussa toukokuussa 2016. Viikkoa ennen albumin julkaisua siltä julkaistiin kolmas single ”Love Me High”. == Kappaleet == == Arvostelut == * Soundi: == Lähteet == Luokka:Vuoden 2016 albumit Luokka:Sandhjan albumit
Jöran Zadler

Jöran Zadler (k. 12. helmikuuta 1689 Oulu) oli suomalainen lainlukija, pormestari ja valtiopäivämies. Zadlerin vanhemmat olivat Uudenkaarlepyyn triviaalikoulun entinen rehtori, filosofian maisteri Markus Zadelerus (k. 1662) ja Beata Frosterus. Hän kävi Porin triviaalikoulua ja pääsi ylioppilaaksi vuoteen 1664 mennessä. Zadler toimi Pohjanmaan läänin lääninsihteerinä 1660-luvulla. Hän oli Kokkolan pormestarina 1672–1675, Pohjois-Pohjanmaan lainlukijana 1675–1680, Keski-Pohjanmaan eteläosan lainlukijana 1675–1676 sekä Oulun pormestarina vuodesta 1681. Zadler oli edustajana valtiopäivillä 1672, 1682 ja 1686. Hän kuoli Oulussa helmikuussa 1689 ollessaan matkalla vuoden 1689 valtiopäiville. Jöran Zadler oli naimisissa Kerstin Michelsdotterin kanssa tämän toisessa avioliitossa, sen jälkeen Karin-nimisen naisen kanssa joka kuoli 1682 ja viimeksi Anna Lundin (k. 1740) kanssa tämän ensimmäisessä avioliitossa. Hänen poikansa kolmannesta avioliitosta oli sotilaspappi Georg Zadler (k. 1713). Jöran Zadlerin kuoltua hänen puolisonsa meni toisen kerran naimisiin Oulun pormestariksi Zadlerin jälkeen tulleen Gabriel Gråån kanssa. == Lähteet == Luokka:Oulun pormestarit ja kaupunginjohtajat Luokka:Syntymävuosi puuttuu Luokka:Vuonna 1689 kuolleet
Gabriel Gråå

Gabriel Gråå (noin 1660 – toukokuussa 1715 Piitime, Ruotsi) oli suomalainen notaari, Oulun pormestari ja valtiopäivämies. Luettu 9.4.2016. Gråån vanhemmat olivat Oulun ja Kajaanin linnojen komendantti Henrik Gråå (k. 1698) ja tämän ensimmäinen puoliso. Hän pääsi ylioppilaaksi Uppsalassa 1676. Gråå toimi Turun tuomiokapitulin notaarina vuodesta 1688 ja Oulun pormestarina vuodesta 1689. Gråå oli edustajana valtiopäivillä 1693 ja 1697. Hän kuoli isonvihan aikana ollessaan sotaa paossa Ruotsin Piitimessä. Gabriel Gråå oli naimisissa vuodesta 1689 Anna Lundin (k. 1740) kanssa tämän toisessa avioliitossa. Lund oli ollut aiemmin naimisissa Oulun pormestarin ja lainlukijan Jöran Zadlerin kanssa. Gabriel Gråån poika oli Kristinehamnin koulumestari Gabriel Gråå (1693–1743). == Lähteet == Luokka:Oulun pormestarit ja kaupunginjohtajat Luokka:Vuonna 1660 syntyneet Luokka:Vuonna 1715 kuolleet
Nauru Phosphate Corporation

Nauru Phosphate Corporation, nykyiseltä nimeltään Republic of Nauru Phosphate eli RONPhos on Naurun valtion omistama yhtiö, joka hallinnoi maan fosfaattivaroja. Fosfaatin louhinta saarella alkoi vuonna 1907 brittien hallinnan alla. Maan itsenäistyessä vuonna 1968 se perusti oman valtionyhtiön. Vientitulot kasvoivat ja 1980-luvun alussa Nauru oli bkt:lla henkeä kohti mitattuna maailman rikkain maa. Alkuperäiset fosfaattiesiintymät loppuivat 1980-luvulla ja maahan jäivät ympäristöongelmat. Vuonna 2008 Nauru Phosphate Corporationin tehtävät siirrettiin uudelle yhtiölle nimeltään RONPHOS. Valtion omistama RONPHOS on edelleen Naurun suurin työnantaja. Alkuvuosina sen tuottavuus oli huono. Vuonna 2010 Aasian kehityspankki arvioi, että päällimmäiset fosfaatiesiintymät loppuvat viiden vuoden sisällä, mutta niiden alla olevan toisen kerroksen kaivaminen saattaa olla taloudellisesti kannattavaa, ja siellä riittää materiaalia noin 30 vuodeksi. Yhtiölle hankittiin vuonna 2011 kehityspankin tuella uusi toimitusjohtaja ja kassavirrat paranivat. Siitä lähtien RONPHOS on voinut lyhentää NPC:ltä perimiään velkoja aikataulun mukaisesti. == Lähteet == Luokka:Nauru Luokka:Kaivosyhtiöt
Kazakstanin puolueet

Kazakstanin puolueet alkoivat muodostua Kazakstanin itsenäistyttyä. Maan ensimmäinen itsenäisyyden aikainen puolue oli Kazakstanin kommunistinen puolue Neuvostoliiton jäljiltä. Vuosi puolue tai liike tapahtuma 1991 Kazakstanin kommunistinen puolue Kazakstanin kansankongressi Nursultan Nazarbajev erosi puolue kiellettiin 1992 Kazakstanin tasavaltalaispuolue 1993 Kazakstanin kansan yhtenäisyyden liitto 1994 Kansan kooperatiivipuolue Kazakstanin uudellensyntymisen puolue 1995 Kazakstanin demokraattinen puolue Kazakstanin kansan yhtenäisyyden puolue (entinen Kazakstanin kansan yhtenäisyyden liitto) Tasavaltalainen poliittinen työn puolue valtiopäivien kriisi 1996 1997 1998 Kazakstanin kommunistinen puolue (1998) Kansalaispuolue Kazakstanin kommunistinen puolue rekisteröitiin 27. elokuuta 1998 1999 Kazakstanin kommunistinen puolue Otan Puolue sai kaksi paikkaa mažilisin vaaleissa Otan-puolue perustettiin 2000 Kazakstanin kommunistinen puolue 2001 Kazakstanin kommunistinen puolue 2002 Kazakstanin kommunistinen puolue 2003 Kazakstanin kommunistinen puolue (1998) Kazakstanin kommunistinen puolue rekisteröitiin uudelleen 20. maaliskuuta 2003 2004 Kazakstanin kommunistinen puolue Puolueesta erkaantuneet perustivat Kazakstanin kommunistisen kansanpuolueen 2005 Kazakstanin kommunistinen puolue Kazakstanin kommunistinen kansanpuolue 2006 Kazakstanin kommunistinen puolue Kazakstanin kommunistinen kansanpuolue Yleiskansallinen sosiaalidemokraattinen puolue 2007 Kazakstanin kommunistinen puolue Kazakstanin kommunistinen kansanpuolue 2008 Kazakstanin kommunistinen puolue Kazakstanin kommunistinen kansanpuolue 2009 Kazakstanin kommunistinen puolue Kazakstanin kommunistinen kansanpuolue 2010 Kazakstanin kommunistinen puolue Kazakstanin kommunistinen kansanpuolue 2011 Kazakstanin kommunistinen puolue Kazakstanin kommunistinen kansanpuolue 2012 Kazakstanin kommunistinen puolue Kazakstanin kommunistinen kansanpuolue 2013 Kazakstanin kommunistinen puolue Kazakstanin kommunistinen kansanpuolue 2014 Kazakstanin kommunistinen puolue Kazakstanin kommunistinen kansanpuolue 2015 Kazakstanin kommunistinen puolue Kazakstanin kommunistinen kansanpuolue 2016 Kazakstanin kommunistinen puolue Kazakstanin kommunistinen kansanpuolue Luokka:Kazakstanin puolueet
Kazakstanin kansan yhtenäisyyden liitto

Kazakstanin kansan yhtenäisyyden liitto oli puolue, joka muodostui helmikuussa 1993. Puoluetta johti Kazakstanin kommunistisen puolueen entinen valtakunnallinen johtaja Serik Abrahmanov, joka toimi perustamishetkellä valtiopäiväedustajana ja yrittäjänä. Puolueen puheenjohtajaksi valittiin Nursultan Nazarbajev. Puolueen ensimmäiset toimet 1993-1995 olivat yksityistämistoimia. http://www.kazbio.info/?S=6 ==Lähteet== Luokka:Nur Otan
Kazakstanin sosialistinen puolue

Kazakstanin sosialistinen puolue oli 7. syyskuuta 1991 Moskovassa 19.-21. elokuuta 1991 tapahtuneen Neuvostoliiton vallankaappausyrityksen jälkeisen Kazakstanin kommunistisen puolueen 18. edustajakokouksen toteuttama nimenmuutos. Lisäksi puolue erosi Neuvostoliiton kommunistisesta puolueesta toteuttaakseen Kazakstanin itsenäisyyttä. Koska Kazakstanin sosialistinen puolue ei ollut muuttanut sääntöjensä kommunistista sisältöä, ei Kazakstanin oikeusministeriö aluksi rekisteröinyt puolueen nimenmuutosta. Vasta kun säännöt oli muutettu kommunistisista sosialistisiksi, puolueen muutokset rekisteröitiin. http://www.bibliotekar.ru/konstitucionnoe-pravo-3/205.htm ==Lähteet== Luokka:Nur Otan Luokka:Sosialistiset puolueet
Kazakstanin agraaripuolue

Kazakstanin agraaripuolue perustettiin 6. tammikuuta 1999. Sen puheenjohtajana toimi valtiopäivien jäsen Romin Madina. Puolue liittyi Otaniin. Luokka:Nur Otan
Otan

Otan oli Kazakstania nykyisen hallitsevan puolueen, Nur Otanin edeltäjä. Se perustettiin 12. helmikuuta 1999. 1. maaliskuuta 1999 pidettiin ensimmäinen Tasavaltalainen poliittinen puolue Otanin puoluekokous, johon osallistui lähes neljäsataa edustajaa Kazakstanin alueilta, kaupungeista ja piireistä. Mukana oli mm. 17 kansallisuuden edustajat, 104 yrittäjää ja liikemiestä sekä 67 julkisella sektorilla työskentelevää ja 122 valtiolla työssä olevaa. Kokous valitsi yksimielisesti Kazakstanin presidentti Nursultan Nazarbajevin puolueen ensimmäiseksi puheenjohtajaksi. Puoluetta tukivat Kazakstanin kansan yhtenäisyyden liitto, Kazakstanin demokraattinen puolue ja Kazakstanin liberaali liike, jotka järjestivät yhteisen kokouksen. Lopuksi Otaniin liittyivät Oikeudenmukaisuuden puolue, Kansankooperatiivipuolue ja Tasavaltalainen työn poliittinen puolue. Ensimmäisissä mažiliksen vaaleissaan 2004 neljästä puolueesta yhdistyneenä Otan sai 60,6 % äänistä ja 42/77 paikkaa. Tuolloin mažilikseen valittiin kymmenen valtiopäiväedustajaa suhteellisella menetelmällä yhdessä koko maan kattavasta vaalipiiristä ja 67 edustajaa enemmistövaalilla pienistä vaalipiireistä. Luokka:Nur Otan
Kazakstanin kansan yhtenäisyyden puolue

Kazakstanin kansan yhtenäisyyden puolue on Kazakstanin kansan yhtenäisyyden liiton perusteella 1995 perustettu puolue. Luokka:Nur Otan
Kazakstanin demokraattinen puolue Azat

Kazakstanin demokraattinen puolue Azat , Қазақстанның «Азат» Демократиялық партиясы («Азат» ҚДП), on puolue, joka perustettiin 29. huhtikuuta 2005 nimellä Kazakstanin demokraattinen puolue Todellinen Akžol toisen puolueen, Akžolin, jakautuessa. Puolue sai oikeusministeriön puoluerekisteröinnin 17. maaliskuuta 2006. Puolue yhtyi toiseen puolueeseen 24. lokakuuta 2009. . ==Lähteet== Luokka:Kazakstanin puolueet
Stephanorhinus

Stephanorhinus on sukupuuttoon kuollut sarvikuonosuku, joka eli Euraasiassa ja Afrikassa. Suku ilmestyi plioseenilla ja katosi pleistoseenilla. Lajit olivat keski- ja suurikokoisia, ja niillä oli kaksi sarvea. == Luokittelu == Molekyylitutkimusten mukaan Coelodonta on kehittynyt Stephanorhinus-suvusta, joten Stephanorhinus on parafyleettinen. Stephanorhinus voidaan jakaa seuraaviin lajeihin: * †Stephanorhinus africanus? * †Stephanorhinus etruscus * †Stephanorhinus hemitoechus * †Stephanorhinus hundsheimensis * †Stephanorhinus jeanvireti * †Merckinsarvikuono (Stephanorhinus kirchbergensis) * †Stephanorhinus lantianensis * †Stephanorhinus yunchuchenensis == Lähteet == Luokka:Esihistorialliset nisäkkäät Luokka:Sarvikuonot Luokka:Pleistoseenin sukupuuttoon kuollut megafauna
Stephanorhinus hemitoechus

Stephanorhinus hemitoechus on sukupuuttoon kuollut sarvikuonolaji, joka eli pleistoseenilla Euroopassa, Länsi-Aasiassa ja Pohjois-Afrikassa. Se ilmestyi noin 500 000 vuotta sitten ja kuoli sukupuuttoon viimeisimmän jääkauden lopulla. Se oli Euroopan laajimmalle levinneitä sarvikuonoja. == Lähteet == Luokka:Sarvikuonot Luokka:Esihistorialliset nisäkkäät Luokka:Pleistoseenin sukupuuttoon kuollut megafauna
Rautanen

Rautanen on suomalainen sukunimi, joka on muun muassa seuraavilla henkilöillä: * Elina Rautanen (1918–2008), Pelastakaa Lapset ry:n toiminnanjohtaja 1956–1985 * Erkki Rautanen (1933–2016), kartanlukija ja autokauppias * Jaakko Frigård-Rautanen, Frikooli (1843–1913), pelimanni ja seppä * Jenni Rautanen (s. 1988), salibandyn pelaaja * Joni Rautanen (s. 1986), pikajuoksija * Juho Rautanen (s. 1997), jääkiekkoilija * Laura Rautanen (s. 1988), korkeushyppääjä * Liisa Rautanen (s. 1957), vammaisjärjestövaikuttaja ja järjestöneuvos * Martti Rautanen (1845–1926), lähetyssaarnaaja, virsirunoilija, kansatieteilijä ja teologian kunniatohtori * Mikael Rautanen (s. 1985), yritysjohtaja * Tuula Rautanen (s. 1942), pituushyppääjä ja pikajuoksija * Viljami Rautanen (1882–1960), amerikansuomalainen pappi ja kirjailija.
Merckinsarvikuono

Merckinsarvikuono (Stephanorhinus kirchbergensis) on sukupuuttoon kuollut sarvikuonolaji joka eli Euraasiassa ja Pohjois-Afrikassa pleistoseeniepookin lopulla. Se eli samaan aikaan villasarvikuonon kanssa, mutta merckinsarvikuono eli lämpimämmässä ilmastossa. == Esiintymisaika- ja alue == Merckinsarvikuono eli keski-pleistoseenikaudella aikavälillä MIS 15-13 aina eem- interglasiaalille eli MIS 5e. Lajia esiintyi laajalla alueella Euraasiassa aina Ranskasta Kiinaan. Sen jäännöksiä on löydetty paitsi Ranskasta ja Kiinasta, mutta myös Englannista, Saksasta, Itävallasta, Italiasta, Sloveniata, Kroatiasta, Unkarista, Tšekistä, Slovakiasta, Puolasta, Romaniasta, Moldovasta, Venäjältä, Kazakstanista ja Koreasta. Epävarmoja löytöjä on myös Ukrainasta, Armeniasta, Azerbaidžanista ja Tadžikistanista. Kaiken kaikkiaan löytöjä on tehty huomattavasti enemmän Länsi-Euroopasta kuin muilta lajin esiintymisalueilta. == Elintavat == Merckinsarvikuono oli erikoistunut elämään metsäympäristöissä, kun taas vastaavasti samaan aikaan elänyt Stephanorhinus hemitoechus asutti aroja. Molemmat lajit kehittyivät todennäköisesti Aasiassa, ja Eurooppaan levitessään ne syrjäyttivät vanhemman sarvikuonolajin Stephanorhinus hundsheimensis. == Lähteet == Luokka:Esihistorialliset nisäkkäät Luokka:Sarvikuonot Luokka:Pleistoseenin sukupuuttoon kuollut megafauna
Kajaanintullin koulu

Kajaanintullin koulu on Oulun Kajaanintullin alueella toimiva peruskoulutason opetusta tarjoava koulu, jolla on erillinen työpajakeskus Intiön kaupunginosassa. Kajaanintullin koulun alueen vanhimman puisen empire -tyylisen rakennuksen suunnitteli Carl Ludvig Engel vuonna 1829. Se valmistui 1831 köyhäintaloksi, mistä johtuu rakennuksen entinen nimi "Vattihuusi" (Fattighus). Toinen Oulun ensimmäisistä kansakouluista aloitti rakennuksessa 1874, mutta siinä oli annettu jo aiemmin opetusta vähävaraisten perheiden lapsille, esimerkiksi vuosien 1849 ja 1874 välisenä aikana Bell-Lancaster- menetelmän mukaisesti. Rakennusmestari J. W. Lillqvistin suunnittelema ns. nikkarityylinen päärakennus valmistui puolestaan koulun alueelle vuonna 1893. Nykyään koulussa tarjotaan luokkien 1-9 peruskoulutason opetusta erityisesti oppilaille, joiden tunne-elämän ja elämänhallinnan seikat vaikuttavat koulunkäyntiin ja oppimiseen. Vuosittain koulussa on oppilaita noin 60. Intiön pajakeskuksen työpajaluokat on tarkoitettu perusopetuksen loppuvaihetta varten.. == Lähteet == == Aiheesta muualla == Luokka:Oulun peruskoulut Luokka: Carl Ludvig Engelin suunnittelemat rakennukset
Heinätorin koulu

Heinätorin koulu on Oulun Hollihaassa olevan Tiernan koulun osa. Heinätorin koulu on erityiskoulu. Heinätorin yksikön alueella on useita rakennuksia, joista päärakennus on valmistunut 1875 Wolmar Westlingin suunnitelman mukaan. "Fiskaalin pirtiksi" nimitetyssä toisessa rakennuksessa aloitti 1874 toimintansa toinen Oulun kaupungin ensimmäisistä kansakouluista. Kolmannen, alkujaan asuintaloksi 1896 valmistuneen rakennuksen suunnitteli J. W. Lillqvist. == Lähteet == == Aiheesta muualla == Luokka:Oulun peruskoulut Luokka: Hollihaka